Ka gribim, kab myusu bārni runuotu latgaliski i pazeitu latgaliskuos vierteibys, ar jim par tom ir juorunoj i juorunoj jim pīmāruotā volūdā! Ir juopadzeivoj myusu dīnu vidē, pa jaunam juoīīt myusu tradicejuos i dzeivis veidā, tūlaik i latgaliskais tiks dzeivuoks, atsasauks syltuok.
Nūvodvuiceibā Latgolys školuos varēs satikt muzyķus: Gunti Rasimu, Sovvaļnīku, Juri Vucānu, aktīri i muzyki Kristapu Rasimu, dzejneicys: Inetu Atpili-Jugani, Māreiti Krasnobaju, Ingu Kaļvu, Ligeju Purinašu, televizejis i radejis puorstuovus: Renāti Lazdeņu, Eviku Muizneicu, Ausmu Sprukti, Skaidreiti Svikšu, storp jim byus kulturys i sabīdryskī darbinīki: Ruta Cibule, Iļze Ozoliņa, Sandra Ūdre, Jurs Viļums i cyti.
Školom tiks duovynuoti taidi izdavumi kai S. Ūdre, J. Ryučāns „Aizlauztais spaits”, „Latgalīša CV”, DVD „Viļakys ticiejumi”, „Senī omoti Dagdā”, D. Dudarjonoka, J. Skrivļa-Čevere, L. Purinaša, G. Nagle „Linejis”, I. Atpile-Jugane „Mūdynuot muokuļus”. Ari jaunais izdavums suokumškolys školānim I.Šuplinska, L.Rundāne, A. Andrejeva „Gostūs pi Boņuka. Stuosti bārnim par Latgolu”. Taipoš ar bārnim interaktīvā veidā tiks puorrunuots Latgolys viesturis stuosts, paraaudzeitys izgleitojušuos datorspēlis par Latgolu.
Ceram iz školu atsauceibu!
Bet 2. majā 17.00 Rēzeknis Tehnologeju akademejā (Stykla terasē) nūtiks izdavuma I.Šuplinska, L.Rundāne, A.Andrejeva „Gostūs pi Boņuka. Stuosti bārnim par Latgolu” prezentaceja. Aicynuots sevkurs interesents!
ltg_Latn ltg_Latn ltg_Latn ltg_Latn ltg_Latn